жалбата се изброяват редица примери за лични връзки между управлението на производителите на графитни електроди и Китайската комунистическа партия (ККП), включително присъствието на членове на ККП сред висшето ръководство на производителите на графитни електроди, включително във Fushun Carbon, Fangda Carbon, групата CIMM и в дружествата, произвеждащи основни суровини, като Ansteel Chemical и групата Shaanxi Coal and Chemical Industry.
 (66)
 В жалбата се посочва и голямо разширяване на капацитета във Вътрешна Монголия (13).
 (67)
 В жалбата също така се изброяват документи с насоки, които ръководят развитието на сектора за производство на графитни електроди, включително: версия от 2013 и 2019 г. на Каталога с насоки за преструктуриране на промишлеността — мярка за изпълнение на Решение No 40, в която се предвижда подпомагане на производството на графитни електроди за пещи със свръхвисока мощност с диаметър 600 mm и по-голям; Каталог на ключовите продукти и услуги за стратегическите нововъзникващи отрасли и Класификация на стратегическите нововъзникващи отрасли от 2018 г., в които графитните електроди са включени в разпоредбите относно „новите материали“; Тринадесети петгодишен план за химическата промишленост на провинция Шанси; Тринадесети петгодишен план на провинция Шанси за промишлеността, свързана с нови материали, и Тринадесети петгодишен план на провинция Шанси за промишлено и информационно развитие; Петгодишен план за периода 2019—2025 г. на Западен Хънан; План за изпълнение на Вътрешна Монголия за висококачествено развитие на нововъзникващите промишлени отрасли в автономния регион; План за изпълнение на проекта за изграждане на национална база за нови суровини в провинция Ляонин или План за изпълнение на проекта за изграждане на нова национална база за суровини в провинция Ляонин или Строителният план за укрепване на промишлеността на провинция Хъйлундзян; както и инициативата „Произведено в Китай 2025“. Редица документи са насочени към иглестия кокс, включително Каталогът с насоки за преструктуриране на промишлеността и Каталогът с насоки за адаптирането на промишлената структура от 2019 г., както и на провинциално равнище. Тринадесетият петгодишен план на провинция Шанси за развитие на промишлеността, свързана с нови материали, е насочен пряко към иглестия кокс, който се определя като насърчавана промишленост. Освен това Тринадесетият петгодишен план на провинция Шанси за промишлено и информационно развитие е насочен към иглестия кокс както от гледна точка на целта му за ускоряване на преобразуването на традиционните промишлености, така и с оглед на ускоряването на развитието на една потенциална нова промишленост.
 (68)
 Както е посочено в съображение 46, ПКНР не представи коментари или доказателства, подкрепящи или опровергаващи съществуващите доказателства по досието, в това число доклада и допълнителните доказателства, предоставени от жалбоподателите относно съществуването на значителни нарушения и/или относно целесъобразността на прилагането на член 2, параграф 6а от основния регламент в конкретния случай.
 (69)
 От включените в извадката производители износители бяха получени коментари в това отношение. Както е посочено в съображение 51, производителите износители заявиха, че китайският сектор за производство на графитни електроди е ориентиран в значителна степен към пазара, с ограничено присъствие на ДП, като функционира въз основа на пазарни и търговски принципи и без специални нормативни уредби или политики, приети от ПКНР за „насърчаване“ на производството или износа на графитни електроди.
 (70)
 Комисията